**JAVNI RAZPIS**

**ZA SPODBUJANJE RAZISKOVALCEV NA ZAČETKU KARIERE**

**(kratica javnega razpisa »JR RZK«)**

**OBRAZEC 4**

**IZJAVA O SPREJEMANJU POGOJEV JAVNEGA RAZPISA**

**(obrazec izpolni prijavitelj)**

|  |  |
| --- | --- |
| **Prijavitelj (naziv in naslov)** |  |
| **Matična številka** |  |
| **Davčna številka** |  |
| **Zakoniti zastopnik**  **(ime in priimek)** |  |
| **Naziv raziskovalnega projekta** |  |

|  |
| --- |
| Izjavljamo, da se strinjamo z zahtevami Javnega razpisa za spodbujanje raziskovalcev na začetku kariere (v nadaljnjem besedilu: javni razpis) in sprejemamo vse pogoje, ki so navedeni v javnem razpisu in razpisni dokumentaciji, vključno z vsemi določili v vzorcu Pogodbe o sofinanciranju operacije.  **S podpisom izjave podpisujemo prijavo kot celoto.**  Pod materialno in kazensko odgovornostjo izjavljamo, da so podatki, ki so podani v prijavi, resnični (tj., ne vsebujejo lažnih ali zavajajočih podatkov ter netočnih in nepopolnih podatkov), ustrezajo dejanskemu stanju ter da fotokopije priloženih listin ustrezajo originalu. Za podane podatke, njihovo resničnost in ustreznost digitalnih kopij prevzemamo popolno odgovornost.  S podpisom prijave soglašamo, da Javna agencija za znanstvenoraziskovalno in inovacijsko dejavnost Republike Slovenije za potrebe Javnega razpisa za spodbujanje raziskovalcev na začetku kariere 2024 v skladu z 18. členom Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A, 52/22 – odl. US, 87/22 – odl. US, 163/22,109/23 – odl. US, 131/23 – ZORZFS in 100/24) preveri podatke, ki so davčna tajnost in se vodijo v uradnih evidencah. |
| **Kot prijavitelj izjavljamo, da:**   1. smo upravičenec skladno s 3. točko javnega razpisa; 2. na dan oddaje prijave nimamo neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje prijave); šteje se, da prijavitelj ne izpolnjuje obveznosti tudi, če na dan oddaje prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta od oddaje prijave; 3. med nami in ministrstvom oziroma izvajalskimi institucijami ministrstva niso bila pri že sklenjenih pogodbah o sofinanciranju s pravnomočno sodno odločbo ugotovljena kazniva dejanja iz 24. in 25. poglavja Kazenskega zakonika (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNSPP in 16/23) v povezavi s porabo javnih sredstev, dokler trajajo pravne posledice obsodbe za pravno osebo ali odgovorno osebo pravne osebe; 4. na dan oddaje prijave nismo bili v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, 176/21 – uradno prečiščeno besedilo, 178/21 – popr. 196/21 – odl. US, 157/22 – odl. US, 35/23 – odl. US, 57/23 – odl. US in 102/23; 5. zoper nas ni podana prepoved poslovanja v razmerju do ministrstva v obsegu, kot izhaja iz 35. in 36. člena ZIntPK; 6. za iste upravičene stroške in aktivnosti, ki so predmet sofinanciranja v tem javnem razpisu, nismo pridobil sredstev iz drugih javnih virov (sredstev evropskega, državnega ali lokalnega proračuna), vključno s pomočjo de minimis (prepoved dvojnega sofinanciranja); 7. je iz predložene finančne konstrukcije prijavljenega raziskovalnega projekta razvidno, da so v celoti zagotovljena sredstva za zaprtje finančne konstrukcije; 8. nismo kapitalsko ali kakorkoli drugače lastniško ali upravljavsko povezani z gospodarskim subjektom, s katerim načrtujemo sodelovanje v prijavi na ta javni razpis; 9. zakoniti zastopnik JRO ali raziskovalec nista hkrati tudi družbenika ali odgovorni osebi sodelujočega gospodarskega subjekta, nista z njim v sorodstvenem razmerju ali kako drugače interesno povezana; 10. bomo s sodelujočim gospodarskim subjektom sklenili pogodbo o sodelovanju, s katero bomo opredelili skupno izvajanje raziskovalnih aktivnosti;   **Kot prijavitelj izjavljamo, da prijavljen raziskovalni projekt izpolnjuje splošne in posebne pogoje za raziskovalni projekt, kot jih določa javni razpis in sicer:**   1. biti mora skladen z namenom, ciljem in s predmetom javnega razpisa; 2. izvajati se mora v eni izmed kohezijskih regij; 3. uvrščen mora biti v eno od desetih prednostnih področij S5 ; 4. ne sme se pričeti izvajati pred oddajo prijave na javni razpis; 5. izkazovati mora spodbujevalni učinek in nujnost pomoči v skladu s 6. členom Uredbe GBER; 6. ni in do prejetja sklepa o izboru prijave za sofinanciranje ne bo prejel financiranja iz javnih sredstev za isti namen; 7. čas trajanja izvedbe raziskovalnega projekta ne sme biti daljši od 36 mesecev; izvedba raziskovalnega projekta lahko traja do največ 30. 6. 2029; 8. finančni načrt in višina sofinanciranja morata biti skladna z opredelitvami tega javnega razpisa; 9. raziskovalni projekt mora biti skladen z okoljskim načelom »ne škoduj bistveno« (t.i. DNSH oz. Do No Significant Harm); 10. izkazovati mora skladnost s cilji področnih strategij, resolucij, nacionalnih programov; 11. da prijavljen raziskovalni projekt izpolnjuje splošne in posebne pogoje za raziskovalni projekt, kot jih določa javni razpis.   **Kot prijavitelj dodatno izjavljamo da:**   1. smo seznanjeni z vsebino vseh pravnih podlag, ki so navedene kot podlage javnega razpisa in bomo redno spremljali tudi njihove morebitne spremembe; 2. smo ARIS v prijavi na javni razpis seznanili z vsemi dejstvi in podatki, ki so nam bili znani v času oddaje prijave oziroma smo posredovali resnične, popolne podatke oziroma dokumente in informacije, ki bi jih bili v skladu s tem javnim razpisom dolžni razkriti; 3. bomo v primeru izbora prijave za sofinanciranje pri izvajanju raziskovalnega projekta ves čas upoštevali vsa določila javnega razpisa in razpisne dokumentacije ter ARIS sproti obveščali o vsaki spremembi raziskovalnega projekta in v organizaciji, ki bi kakorkoli vplivala na spremembo raziskovalnega projekta glede na prijavo in na izpolnjevanje pogojev javnega razpisa in razpisne dokumentacije; 4. smo seznanjeni z zahtevami glede zagotavljanja prepoznavnosti, preglednosti in komuniciranja evropske kohezijske politike v obdobju 2021–2027, ki jim morajo zadostiti sodelujoči pri raziskovanem projektu v skladu s 50. členom Uredbe 2021/1060/EU in navodili organa upravljanja; 5. smo seznanjeni z zahtevami glede hranjenja dokumentacije in spremljanja ter evidentiranja; 6. smo seznanjeni z zahtevami glede dostopnosti dokumentacije nadzornim organom; 7. smo seznanjeni z zahtevami glede spoštovanja Listine EU o temeljnih pravicah in Konvencije Združenih narodov o pravicah invalidov; 8. smo seznanjeni s postopki in ukrepi za zagotavljanje varnosti osebnih podatkov, poslovnih skrivnosti in podatki o dejanskih lastnikih na ARIS in z njim izrecno soglašamo; 9. smo seznanjeni z zahtevami glede spremljanja in vrednotenja doseganja ciljev in kazalnikov operacije; 10. smo seznanjeni s posledicami, če se ugotovi, da je v postopku potrjevanja operacij ali izvrševanja operacij prišlo do resnih napak, nepravilnosti, goljufije ali kršitve obveznosti; 11. smo seznanjeni s posledicami, če se ugotovi, da aktivnosti na operaciji niso bile skladne s pravom Unije in pravom Republike Slovenije; 12. smo seznanjeni s posledicami, če se ugotovi dvojno sofinanciranje posamezne operacije, ali da je višina sofinanciranja operacije presegla maksimalno dovoljeno stopnjo oz. znesek pomoči; 13. ARIS dovoljujemo in ga pooblaščamo, da lahko za namene javnega razpisa pridobi podatke iz sodnega registra oziroma drugih uradnih evidenc državnih organov, organov lokalnih skupnosti ali nosilcev javnega pooblastila; 14. *smo podali Soglasje za pridobitev podatkov FURS (OBRAZEC 7);* 15. *smo podali Prijavo na javni razpis z vsemi potrebnimi vsebinami, obrazci in dokazili in je prijava pripravljena v slovenskem jeziku, posamični obrazci tudi v angleškem jeziku, in skladno z določili javnega razpisa, razpisne dokumentacije ter navodili na obrazcih in spletni aplikaciji.* 16. smo JRO kot je to določeno v točki 4.1. javnega razpisa in smo vpisani v Zbirko podatkov o izvajalcih znanstvenoraziskovalne dejavnosti, ki jo vodi ARIS; 17. imamo ustanovljeno raziskovalno skupino, ki je najkasneje na dan oddaje prijave na ta javni razpis vpisana v javno evidenco raziskovalnih organizacij, ki izvajajo raziskovalno razvojno dejavnost; 18. imamo na dan oddaje prijave na ta javni razpis v Poslovnem registru Slovenije / Sodnem registru vpisan sedež ali poslovno enoto, kjer se bodo izvajale aktivnosti raziskovalnega projekta; 19. smo ustanovljeni vsaj dve (2) leti pred datumom oddaje prijave na javni razpis;   Potrjujemo, da smo seznanjeni z opredelitvijo vsebine raziskovalnega projekta in se strinjamo in prevzemamo vse pravne in finančne odnose, ki so pogoj za uspešno sodelovanje in zaključek neodvisnega raziskovalnega projekta. Zavezujemo se, da bomo k izvedbi raziskovalnega projekta prispevali s fizičnimi in intelektualnimi kapacitetami (uporaba znanja, opreme in drugih resursov podjetja) ter dejavno omogočali učinkovito in uspešno izvedbo raziskovalnega projekta v okviru raziskovalne organizacije. V ta namen bomo tudi sklenili ustrezno pravno podlago za izvajanje operacije.    Strinjamo se, da se pravice intelektualne lastnine, ki izhajajo iz dejavnosti raziskovalne organizacije, v celoti pripišejo in dodelijo prijavitelju, t.j. JRO. |

|  |  |  |
| --- | --- | --- |
| Kraj in datum: | Žig  (če prijavitelj posluje z žigom): | Ime in priimek zakonitega zastopnika: |
|  |  |  |
|  |  | Digitalni podpis: |
|  |  |  |